Ditsem Nuus - Matriek 2016: Tendense
Wat opmerklike tendense is uit die 2016 Matriekuitslae, is dat die blanke gedeelte van die bevolking, wat ongeveer 7% beslaan, onder die toppresteerders in verhouding tot die bevolkingsgetalle ver uitstaan. Terwyl daar onder die suksesvolle Matrikulante van alle rasse wonderlike verhale van harde werk en deursettingsvermoë is, is ‘n duidelike tendens ook dat onder die uitvalsyfer swartes en bruines in verhouding die meeste is. Dit beteken dat in getalsverhouding die gaping tussen blankes en swartes wat kwalifiseer, al groter word.
Daarby is dit ‘n feit dat die beleid van die regering om druipelinge in grade deur te sit na die volgende grade, die kunsmatige aanpassing van punte en die toepassing van raskwotas by universiteitstoelating tot gevolg het dat ‘n groot segment van studente wat toegelaat word, in terme van akademiese onderlegdheid en volwassenheid nie opgewasse is vir tersiêre opleiding nie. Dit is in die praktyk ‘n groot oorsaak vir die #FeesMustFall- en sg. Dekolonialisasieveldtog.